經數: 一七七六

經名: 維摩義記卷第二本

頁數: 四五一

上              欄

若如生公肇公所釋. 要須菩提證空平等上

齊佛下等凡乃可取食. 若依什公釋顯難意.

要須菩提證空起用上等諸佛下同凡夫乃可

取食. 又人復言徵須菩提令入法界緣起淨

門. 上同諸佛亦入法界緣起染門. 下同凡夫

乃可取食. 若當準樂瓔珞經難意全別. 今

應同彼. 彼經如何. 其須菩提夜夢. 如來以金

色手而摩其頂. 曉問如來. 佛時答曰汝於今

日當得聞於未曾聞法. 其須菩提聞是語已

入城中乞食. 城中一女身佩瓔珞伎樂自娛.

因以呼之爲樂瓔珞. 其須菩提過至其家. 是

女遂取須菩提[&FFFF]#. 盛滿飯已執[&FFFF]#未還. 問須

菩提. 汝何故乞. 爲有我想命想人想而乞耶.

須菩提答. 我無我想命想人想. 是女復問. 若

無此想爲何乞食. 須菩提答. 諸佛世尊亦行

乞食. 何獨見責. 是女對曰. 佛目無我想. 須乞

但爲物. 云何爲乎. 彼中具辨爲二十事故行

乞食. 汝同彼耶. 須菩提言. 我未同佛. 是女復

徵. 自無我想便非自爲. 未同如來復非爲他.

爲何乞食. 其須菩提默然無對. 維摩今此責

相似彼. 凡難聲聞乞食所爲必用此法. 離道

更無. 故今維摩還用此理徵須菩提. 其乞食

者無過自爲無過爲他. 自爲凡夫. 其爲他者

謂佛菩薩. 若同此二乃可取食. 其須菩提自

忖無此兩種所爲. 取食[&FFFF]#由. 故下置[&FFFF]#而欲

捨去. 難意如是. 文中有二. 一約佛設難. 若同

諸佛乃可取食. 二若須菩提不見佛下約凡

設難. 若同凡夫乃可取食. 前中合十一句文.

初之一句徵令同佛證空平等乃可取食. 後

中              欄

十徵令1問佛成就解脫之德乃可取食. 就初

句中於食等者諸法亦等將食類法觀食體空

名爲食等. 以此類餘名法亦等. 言諸法等食

亦等者以法類食觀諸法如名爲法等. 以此

類食名食亦等. 如是行乞乃可取者結聽取

食. 就後十句徵令同佛解脫德中前九是別

後一總結. 就前別中初之七句約行以徵. 後

之兩句約人以徵. 復前七中初五斷德. 後二

行德. 復前五中初之三句是煩惱斷. 次一業

斷. 後一苦斷. 煩惱斷中初二見惑. 後一修惑.

見惑之中初鈍後利. 鈍中不斷□怒癡者是

佛不住無爲行也. □者是貪. 怒者是嗔. 癡是

無明. 隨化常起故曰不斷. 此卽是2不行違通

道. 亦卽是下八萬四千諸煩惱門. 而諸衆生

爲之疲勞. 諸佛以此而作佛事. 又*二卽是地

經之中發起勝行. 涅槃經中佛非無偏常行

遍事. 問曰此行爲是佛作爲是他見. 釋言據

情. 佛無心作. 他見我爲. 就能是佛所作. 佛作

有二. 一是三昧法門力現. 如涅槃說大般涅

槃能建大義納妃生子種種示現. 亦如華嚴

善財所心一切法門悉能示現如是等事. 二

修力故現. 佛以過去大悲願力亦以發起殊

勝行力. 雖無心想自然能現. 是二相須. 云何

相須. 法雖能起起必假修. 如似火珠雖能出

火見日方生. 亦如水珠雖能出水見月方出.

此亦如是. 故涅槃云異法有故異法出生. 異

法無故異法滅壞. 修雖能起起必依法. 如聲

依谷方能發響. 如形依鏡方能生像. 此亦如

是. 修力所現卽是報應. 法力所現卽是法應.

下              欄

一門旣然. 餘門率爾. 亦不與俱是佛不住有

爲行也. 證實返望由來不有. 無法可在名不

與俱. 非是有法捨而不俱. 後利中不壞身者

還是不著無爲行也. 現行身見而不捨離名

不壞身. 而隨一相還是不著有爲行也. 理如

一相行證名隨. 此約見惑以辨解脫. 下約修

惑. 不滅癡愛還是不住無爲行也. 無明住地

名之爲癡. 欲愛色愛有愛住地說以爲愛. 隨

化現行故曰不滅. 起明脫者還是不著有爲

化也. 明是慧明□對前癡. 脫道心脫□對前

愛. 由3斷故起於慧明. 明卽慧脫. 由離愛結

故起心脫. 此約煩惱明解脫德. 下次得業. 以

五逆相還是不住無爲行也. 殺父殺母殺阿

羅漢破和合僧出佛身血是其五逆. 此背恩

及違福田故說爲逆. 殺父殺母背恩故逆. 後

三違於福田故逆. 廣如別章. 此應具論. 隨化

現起名五逆相. 如調達等諸業皆起以此五

逆. 重故偏說. 重尙爲之輕不待言. 而得脫者

還是不住有爲行也. 永絶業□名得解脫. 此

句約業明解脫德. 不縛不解約對苦報明解

脫德. 同前說. 亦不爲生死苦報所纓名爲不

縛. 隨化現受稱曰不解. 上來約斷明解脫德.

下約智4從. 智有因果. 不見四諦非不見諦約

因以論. 示有見疑不觀諦理名非見諦. 內實

覺了名非不見. 斯乃地上通名見諦. 非得果

者約果以說. 此言略少. 準前應言非得果非

不得果. 且擧一邊. 名佛爲果. 不捨一切菩

薩所行故非得果. 實證菩提故非不得. 今略

不辨. 上來七句約行以徵. 自下約人. 言非凡

經數: 一七七六

經名: 維摩義記卷第二本

頁數: 四五二

上              欄

夫非離凡者內備聖德故非凡夫. 現行凡事

化衆生故非離凡法. 言非聖人非不聖者現

爲凡愚化衆生故名非聖人. 內具聖德故非

不聖. 上來別徵. 雖成一切而離諸法總以結

之. 隨別難盡故須總結. 此等皆是佛菩薩德.

徵令同之. 乃可取食總結應受. 具前德者乞

必爲他故可取食. 自下第二約凡設難. 明同

凡夫自爲而乞乃可取食. 於中初明同諸外

道乃可取食. 住八難下同餘凡夫乃可取食.

爲與衆魔共一手下明同衆魔乃可取食. 前

中有二. 1人同外道違佛法僧無行方便乃可

取食. 二若須菩提入邪見下明同外道無解脫

行乃可取食. 前中先令違背三寶. 後結可取.

若須菩提不見佛者明同外道違離佛寶. 不

聞法者違離法寶. 彼外道下違離僧寶. 同諸

凡夫外道爲師故離僧寶. 於中初明外道爲

師. 次明須菩提從之出家. 後明須菩隨之墮

落. 前中初言外道六師總以標擧. 彼外道中

有六種人各別立見說爲六師. 次列其名. 富

蘭那迦葉是第一人. 迦葉是姓. 富蘭是字. 此

乃是其空見外道. 末伽利拘[&FFFF]#梨子是第二

人. 末伽是字. 拘[&FFFF]#母名. 將母以別名拘[&FFFF]#

梨子. 此常見外道. 刪□夜毘羅□子是第三

人. 刪□是字. 毘羅母名. 將母以別名毘羅□

子. 此一因見外道. 亦得名爲苦行外道. 宣

說衆生受苦受樂皆由往因不[&FFFF]#現緣. 往業

未盡不得解脫. 多受苦行酬其往業. 往業旣

盡便得解脫. 何耆多翅舍欽婆羅者是第四

人. 何耆多翅舍是其字也. 欽婆羅者是其Ｃ

中              欄

2Ｃ. 被此爲衣就之以標名欽婆羅. 此自然見

外道. 說一切法自然而有不從因緣. 此涅槃

中納衣3之卽師. 迦羅鳩馱迦□延者是第五

人. 迦羅是字. 迦□延是姓. 此是自在天因外

道. 說自在天爲衆生因. 衆生由之受苦受樂.

尼乾陀若提子者是第六人. 尼乾是字. 若提

母名. 將母以別4名提子. 此不須修外道. 說

諸衆生於未來世過八萬劫自然解脫. 譬如

轉縷5紈於高頂縷盡自止. 上來別列. 下明此

六與之爲師. 此初句竟. 次明須菩因其出家.

後明須菩由之墮落. 外道邪見造作邪業墮

墜三惡名彼師墮. 須菩薩之亦墮三惡名汝

隨墮. 可乃取食結聽令受. 世間違背三寶之

人爲身心食. 汝若同之爲身心食乃可取食.

上來明其違背三寶無行方便. 若須菩提入

諸邪下明同外道無解脫行. 入諸邪見明無

道因. 不到彼岸明無滅果. 亦應結言乃可取

食. 文中略無. 上來第一明同外道乃可取食.

自下第二明同餘凡乃可取食. 於中五句. 前

三同凡無自利行. 後二同凡無利他行. 就前

三中住於八難不得無難6無道方. 八難如上.

同於煩惱離淸淨法明無道體. 同惱有7彰.

離淨無治. 汝得無諍一切亦得明無道果. 此

返言耳. 若正應言一切衆生不得無諍汝亦

不得乃可取食. 然此返言與下文中若彌勒

得菩提一切衆生皆亦應得其言相似. 以何

義故爲此返徵. 彼須菩提乞食似凡. 汝乞似

凡得無諍定. 一切衆生乞食似汝亦應得之.

凡乞似汝不得此定. 汝乞似凡亦同不得. 乃

下              欄

可取食. 何者是其無諍三昧利根羅漢凡所

施爲. 常豫觀察欲界衆生未起煩惱起意將

護不與其競名無諍定. 故雜心云8云緣欲未

生□依不動智慧. 下二同凡無利他中其施

汝者不名福田無善益他. 世間罪人供之無

福. 供汝似彼. 不生功德名非福田. 供養汝者

墮三惡道有惡損他. 世有增上造罪衆生. 有

人樂惡愛其所作而供養之墮三惡道. 供汝

似彼墮三惡道. 及可取食. 上來第二明同餘

凡乃可取食. 自下第三明同衆魔乃可取食.

於中初先徵令同魔後結聽取. 前中有八. 初

四同魔有損他行. 後四同魔有損己行. 就前

四中爲與衆魔共一手者明同魔業. 魔專壞

亂作業同彼名共一手. 中間兩句明同魔9人.

作諸勞侶與魔爲伴. 魔能勞亂名之爲勞. 與

彼爲伴名作勞侶. 汝與衆魔及諸塵勞等無

異者自身作魔. 魔是魔王. 諸塵勞者是其魔

民. 義如前. □染衆生故說爲塵. 身皆同之名

等無異. 於一切生而有怨心此之一句明同

魔心. 於一切生欲壞其善名有怨心. 上來損

他. 自下四句明同諸魔有損己行. 謗佛毁法

不入衆數. 此之三句違背三寶明無道因. 終

不得滅明無滅果. 上令同邪. 如是行乞乃可

取食總結聽受. 具前過者須爲身乞. 汝若同

之乃可取食. 上出呵辭. 自下第三申己卑闕

顯己不及. 於中初先彰己被難[&FFFF]#然不解捨

[&FFFF]#欲去. 後彰維摩安慰令住. 就安慰中取[&FFFF]#

勿懼總勸捨怖. 下別安慰. 別中有二. 一擧化

人類須菩提明無能畏. 二所以下將其化法

類己難辭明無所畏. 前中維摩先擧化人問

經數: 一七七六

經名: 維摩義記卷第二本

頁數: 四五三

上              欄

須菩提. 次須菩提以理正答. 下維摩詰取其

所答類1菩提. 後勸捨畏. 就初問中隨須菩提

意解以問. 於意云何問其意解. 於汝意中所

解云何. 如來作化以是事語寧不者擧事正

問. 何故偏言如來化人. 如來辨勝難辭可畏.

爲是偏擧. 佛辨難當. 以其化人無心想故無

眞實故. 用前難辭而難2語之畢竟不畏. 故今

反問. 寧有懼不我言不也須菩正答. 化人不

畏故曰不也. 下取所答類須菩提. 言一切法

如化者汎擧諸法類同化人. 言一切法皆如

幻化明須菩提亦同化矣. 汝今不應有所懼

者結勸捨畏. 知身如化無能畏者故不能懼.

自下第二明己難辭. 問如幻化明無畏所以

者何徵前起後. 所以向前勸汝取[&FFFF]#勿懼者

何. 下對釋之. 句別有五. 初一切言說不離是

相明言如化. 不離向前幻化相矣. 道言一切

言說不離卽顯向前難辭亦然. 二至於智者

不者文下明於難辭. 不應生畏此名菩薩以

爲智者. 良以智者知言如幻故於文字不著

不懼. 擧彼智者於文字中不著不懼. 今須菩

提同彼智者於前難辭不著不畏. 三何以下釋

前智者不著所以. 先徵後解. 文字性離爲是

不著. 文字體空名爲性離. 四無有文字卽眞

脫下會前文字性離之義卽眞解脫. 3名前性

離爲無字文. 眞解脫處絶離言辭. 故無文字

卽眞解脫. 五解脫相者卽諸法也. 以眞解脫

卽一切法皆離文字. 皆離文故悉不可畏. 此

第三竟. 自下第四明維摩詰敎呵利益. 二百

天子法眼淨者入見諦道名法眼淨. 由聞前

中              欄

說證入初地見法顯了名法眼淨. 非小乘中

得法眼淨. 前辭次釋. 故我不任總結不堪. 次

告富樓令往問疾. 其富樓那是其字也. 此□

名滿. 彌多羅尼是其母名. 此□名慈. 將母以

別名彌多羅尼子. 其人於佛弟子之中說法

第一. 如法華說. 故4令今之今往問疾. 先告

後辭. 辭中還初總辭不堪. 次釋後結. 釋中所

以自徵起後. 下正辨之. 辨中有四. 一擧本昔

被呵由緣. 二出被呵辭. 三時維摩入三昧下

彰其巧化. 四我念聲聞不觀人下申己卑闕

以小自責. 就初段中憶念我昔擧被呵時. 於

大林中出被5可處. 爲諸新學比丘說者彰被

呵事. 說何等法. 總知說小不知小中說何等

法. 自下第二明敎呵辭. 何故須然. 爲益富樓

幷令比丘捨小心大所以敎呵. 文中維摩來

謂總擧. 下別顯之. 別中有四. 第一呵其違欲

說法. 二汝不能知衆生根下呵違根說. 三欲

行大道[&FFFF]#示小下重就第一呵違欲說. 四此

比丘久發大下重就第二呵違根說. 初中四

句. 兩句敎6兩呵. 初言先當入定觀心然後說

者敎觀欲說. 二無以穢下呵違欲說. 約喩呵

之. 無謂勿也. 以猶用也. 小乘之法如似穢食.

比丘大欲事同寶器. 勿用小乘穢弊法食投

於大乘樂欲寶器. 三當知下敎知欲說. 觀始

知終故復敎之. 比丘念大汝須知之. 四無以

下呵違欲說. 約喩呵之. 比丘大欲7以似[&FFFF]#

璃. 小乘小欲事同水精. 勿將食人水精小欲

同此比丘[&FFFF]#璃大欲. 此初段竟. 第二呵其違

根說中汝不能知衆生根原呵不知根. 勿得

下              欄

發下遮其授小. 無得發起以小乘法法說以

遮. 彼自無創勿傷之也喩說以遮. 彼諸比丘

大根完具名爲無創. 敎小侵損目之爲傷. 遮

抑不聽故言勿傷. 第三重呵違欲說中約喩

以呵. 於中三句. 欲行大道[&FFFF]#示小徑是一呵

也. 比丘心大名欲大道. 小法8卷狹如似小

徑. 心大敎小理所不應故云[&FFFF]#示. 無以大海

內於牛跡是二呵也. 比丘廣欲如似大海. 小

9結狹淺事同牛跡. 安心住法目之爲內. 此亦

不應故言無以大海內於牛跡. 無以日光等

彼螢火是三呵也. 比丘大欲如似日光. 聲聞

小欲事若螢火. 將大同小理所不合. 是故呵

言無以日光等彼螢火. 第四重呵違根說中

言此比丘久發大心中忘此意擧彼大根. 如

何以小而敎導之呵其授小. 我觀小乘智慧

微淺猶如盲人不能分別一切衆生根之利鈍

呵不知根維摩自導. 我觀小乘下出所觀. 智

慧微淺猶如盲人智體劣也. 不能分別一切

衆生根之利鈍智用狹也. 以智微故不能分

別一切衆生. 智慧淺故不能分別根之利鈍.

此出呵辭. 自下第三彰其巧化. 於中六句. 初

維摩詰默入三昧. 二由入三昧令此比丘自

識宿命. 曾於過佛種善發心. 此乃維摩宿

命通力故令識之. 菩薩宿命凡有六種. 如

地持說. 一自知宿命. 二知他宿命. 三令他

人知己宿命. 四令他人自知宿命. 五令他

人知他宿命. 六能令彼所知衆生展轉相知.

今令比丘自識宿命是第四門令他自知. 三

卽時下由識宿命還得本心謂還得本大乘心

矣. 四於是下明諸比丘由得本心荷恩致

經數: 一七七六

經名: 維摩義記卷第二本

頁數: 四五四

上              欄

敬. 首是頭首. 稽首禮足顯敬1愍至. 五維摩

詰因其得心更爲說法. 六由爲說法彼於菩

提不復退轉. 此諸比丘住在善趣. 由聞命

說進入種姓. 故2永退. 自下第四彼富樓那

自申已闕我念聲聞不觀人根不應說法. 前

辭次釋. 是故下結. 次告迦□令往問疾. 迦

□是姓. 字名扇繩. 其父早喪. 母戀不嫁如

繩連扇風吹不去. 因與立字名曰扇繩. 從

佛出家. 佛弟子中論義第一. 今命問疾. 先告

後辭. 我不堪任是總辭也. 所以下釋. 故我下

結. 釋中所以徵前起後. 下對辨之. 文別有三.

一擧己昔日被呵由緣. 二聽維摩下出被呵

辭. 三說是法時彼比丘下敎呵利益. 初中憶

昔擧被呵時. 佛爲比丘略說法要我卽於後

敷演義等出被呵事. 說淺覆深不當物機. 所

以被呵. 我卽於後敷演其義總以標擧. 謂無

常等隨別列之. 法門開合備如上辨. 今據一

門且列斯五. 前四生死後一涅槃. 自下第三

明敎呵辭. 何故須然. 爲益迦□幷令比丘解

法心勝所以敎呵. 文中維摩來謂總擧. 下別

顯之. 別中無以生滅心行說實相法是呵辭

也. 彼迦□延相法未已見法生滅. 是故名爲

生滅心行. 用此心行說己所知不稱法實. 故

呵無以生滅心行說實相法. 法之實相備如

後辨. 下復敎之. 諸法畢竟不生不滅是無常

者約就無常法門以敎. 無常義中有二種門.

一世諦門二第一義門. 世諦門中有三無常.

一分段無常. 六道果報三世分異. 二念無

常. 有爲之法念念3還流. 一刹那4須初生次

中              欄

住終異後滅. 此前兩門明法生滅破去常相.

三者自性不成實無常明法虛集破遣常性.

是義云何. 卽前二種以理推心. 四相同體相

夫似立. 無有一法別守自性名性不成. 性旣

不成知復說何以之爲常. 故名曰性不成無

常. 於此門中有生有滅. 卽名爲常以守性故.

無生無滅乃名爲常以無性故. 故地持云不

知無言自性無常有生有滅. 若知無言自性

之事一切無常. 何者是其同體四相有爲之

法義同幻化. 相有體無. 相有名生虛無稱滅.

相有名生生非滅前虛無稱滅. 滅非生後故

生與滅同時無別. 又此宣說無法爲生. 生非

滅外還卽說彼相有爲滅. 滅非生外故生與

滅同體無別. 卽此生滅幻炎像立名之爲住.

又復幻法各守自相亦名爲住. 故地持云以

自性故名之爲住. 此住亦非生滅之外. 卽此

虛法異於眞諦性實之法故名爲異. 又異妄

情所立情實亦名爲異. 此異亦非生住滅外.

良以同時義分四故說之以爲同時四相. 故

下文言比丘汝今卽時亦生亦老亦滅. 又以

同體義分四故說之以爲同體四相. 以同體

故就餘三相義說爲生. 離餘三外無別生性.

生無性故生性不成. 以此生性不成實故生

則無生故生無常. 還就餘三義說爲住. 離餘

三外無別住性. 住無性故住性不成. 以此住

性不成實故住則無住故住無常. 餘亦如是.

此三廣釋如優檀那章. 此應具論. 世諦如是.

第一義者前無常法窮其體實畢竟空寂由來

不有. 此空是其無常之實名無常義. 與經中

下              欄

說觀苦無生爲苦諦義其言相似. 無常之義

具辨如是. 聲聞但能世諦分中解知分段及

念無常餘悉不知. 是須敎. 就可敎中若據世

諦. 宣說自性不成無常以爲畢竟不生不滅.

無常中極故云畢竟. 生無生性滅無滅性名

不生滅. 此不生滅是其究竟無常義矣. 亦無

住異. 且言生滅. 若就眞諦. 離相窮極名爲畢

竟. 理寂無爲名不生滅. 此不生滅是其無常

之實性故名無常義. 亦無住異. 且說生滅. 汎

論如是. 準下流類. 此應偏敎眞諦之義. 五陰

洞達空無所起是苦義者就苦以敎. 苦義亦

二. 一世諦門三眞諦門. 世諦門中苦別有三.

所謂苦苦壞苦行苦. 此三廣釋如四諦章. 今

略辨之有三種門. 一約緣分別. 緣別內外. 內

心涉心名之爲內. 刀杖等緣目之爲外. 外有

違順. 刀杖等緣名之爲違. 己身命財親戚之

類說以爲順. 外中違緣能生內惱. 名之爲

5總. 從彼苦緣生於苦心. 從苦生苦. 故名苦

苦. 外中順緣在能生樂. 壞則生苦. 故名壞

苦. 內心涉心名之爲行. 6文行疲惱厭之生

苦. 名爲行苦. 第二約緣就體分別. 心性是苦.

於此苦上加以事惱. 苦上加苦故名苦苦 . 加

何等苦. 加前三苦悉名苦苦. 有爲之法念念

滅壞名爲壞苦. 前後遷流目之爲行. 遷流不

安名爲行苦. 第三約就三種無常以別三苦.

約就向前分段無常以說苦苦. 有爲之法體

性是苦. 於上加以分段[&FFFF]#苦. 苦上加苦故云

苦苦. 又以三世分段[&FFFF]#苦顯有爲法本性是

苦. 用苦顯苦亦名苦苦. 約念無常宣說壞苦.

經數: 一七七六

經名: 維摩義記卷第二本

頁數: 四五五

上              欄

有爲無常念念滅壞故名壞苦. 約就自性不

成無常宣說行苦. 同體四相因緣虛集目之

爲行. 虛集之行體無自性. 自性無安故名行

苦. 世諦如是. 言眞諦者窮苦體性畢竟寂滅

無相1爲無. 於中淺深更有多義. 如彼四諦章

中具辨. 今且總擧. 此之眞諦是苦實性亦名

苦義. 如是世諦分中前二三苦聲聞能解. 今

不須敎. 第三門中前之二苦聲聞亦解. 今不

須敎. 虛集行苦及苦眞諦二乘不知. 理須具

敎. 但今偏敎苦之眞諦. 五陰之果從因納得

名五受陰. 於陰窮解名爲洞達. 達陰實性本

來常寂無陰可生名空無起. 此空是其苦家

體實名爲苦義. 如2湯炎水無水爲實. 此與經

中觀苦無生名知苦諦其言一也. 諸法究竟

無所有是空義者就空以敎. 法空名空. 空義

不同. 汎有五階. 一陰非我所名之爲空. 如毘

曇說. 雖名爲空體是有法陰爲體故. 二假名

法中無有定性名之爲空. 如成實說. 三妄想

法虛寂無相說之爲空. 如陽炎水水卽無水.

不但無性. 近而心之相亦不有. 四妄想法虛

無說空. 如夢所見心外無法. 五眞如法體寂

名空. 體雖眞有離相離性故說空矣. 五中前

二聲聞能解. 今不須敎. 後三不知. 爲是須敎.

所敎之空離相中極故云究竟無所有矣. 如

是究竟無所有者是眞空義. 陰上無人陰中

無性不名眞空. 於我無我而不二是無我者

敎無我義. 此說人空以爲無我. 分別有五. 一

陰非神主名爲無我. 如毘曇說. 二於和合假

名人中無有人性名爲無我. 三於妄想畢竟

中              欄

空中無有和合假名人相名爲無我. 四於妄

想畢竟空中無有我人衆生之相名爲無我.

五於平等眞如體中無有眞法集用人相名爲

無我. 五中前二聲聞能解餘三不知. 爲是須

敎. 言我無我而不二者. 依如毘曇. 凡夫橫計

我衆生等名之爲我. 五陰法類非神非主名

爲無我. 此我無我相對爲二. 若於平等第一

義中非直無我亦無五陰. 無我之法是二齊

無故云不二. 如此不二方是究竟無我之義.

若依成實. 凡夫橫計我人之性名之爲我. 假

名衆生無有定性名爲無我. 此我無我相對

亦二. 若於平等第一義中非直無彼定性之

我. 亦無對情遣性無我. 是二[&FFFF]#絶名爲無二.

如此無二方是究竟無我義矣. 故下文云我

尙不可得非我何可得. 見我實性者不復起

二. 是爲入不二法門. 與此義同. 法本不生今

亦不滅是寂滅者敎涅槃義. 涅槃有三. 一事

盡無處數滅無爲名爲涅槃. 如是涅槃本無

今有. 二約緣顯實破相證寂名爲涅槃. 法性

常寂而妄3相煩惱所覆. 修八聖道以爲了因.

滅除闇惑證本法性. 一證永寂故曰涅槃. 此

前二種經說爲果. 三就實論實. 眞體常寂名

曰涅槃. 此一涅槃非因非果. 就實論. 實實外

無緣. 知復約何以之爲因. 實外無緣. 知復約

何以之爲果. 是故涅槃無因無果. 故涅槃云

涅槃之體非生非出非虛非實非一非異非因

非果. 於此分中無惑可生無染可滅. 三中初

一聲聞亦解. 後之兩門二乘不知. 爲是須敎.

於後二中偏擧後門而以敎示. 是4說以言法

下              欄

本不然今亦無滅是寂滅義. 上來第二敎呵

辭竟. 說是法時彼諸比丘心得解脫是第三

段敎呵利益. 前辭次釋. 故我下結. 次告阿那

律令往問疾. 前明行德此論行用. 用謂六通.

且彰天眼. 此阿那律經中亦名阿尼樓馱. 又

亦名爲阿泥樓豆. 本是一名. 傳之音異. 此云

無滅. 八萬劫前曾供□支. 所得善根于今不

滅. 故云無滅. 是佛堂弟. 如來父叔合有四人.

各有二子. 佛父最大名曰淨飯. 有其二子. 長

名悉達多此云成利. 如來身是. 小名難陀. 其

第二叔名曰斛飯. 亦有二子. 長名提婆達多

亦曰調達. 小名阿難. 其第三叔名曰白飯. 亦

有二子. 長名阿那律. 小名摩呵男. 其第四叔

名曰甘露飯. 亦有二子. 長名跋提. 小名提沙.

佛有一阿姑名甘露味. 唯有一子. 名尸陀羅.

前諸釋子[&FFFF]#皆出家. 其阿那律天眼第一. 得

眼因緣如經中說. 彼阿那律於一時中佛邊

聽法. 坐下眼睡如來呵責. □□故爲5寐. 6壅

螺蚌蝎類. 其阿那律被呵□愧. 多日不眠遂

便失眼. 造詣耆婆心欲治之. 耆婆問其患眼

7內緣. 那律具答. 耆婆對曰睡是眼食. 久時不

眠眼便餓死. 永更□治. 那律聞之遂修天眼.

半頭見物徹見三千大千世界. 今命問疾. 先

告後辭. 辭中初總. 所以下釋. 故我下結. 釋中

所以徵前起後下對之辨. 於中有六. 一擧昔

日被呵由緣. 二時維摩下出被呵辭. 三我時

默下自申己闕. 四彼諸梵下諸梵[&FFFF]#嘆問眞

天眼. 五維摩爲說. 六諸梵聞之發心. 願心禮

敬辭去. 初中三句. 一阿那律彰己昔日一處

經數: 一七七六

經名: 維摩義記卷第二本

頁數: 四五六

上              欄

經行. 遊行誦經名曰經行. 二明諸梵來問天

眼. 良以諸梵報得神通悉具天眼. 聞阿那律

天眼最勝心生[&FFFF]#仰故來請問. 嚴淨梵王與

萬梵俱標列請人. 放淨光明來詣我所稽首

作體啓請方便. 問我幾何天眼所見正問天

眼. 此乃順於外國人語. 順此應言那律天眼

所見幾何. 問其天眼所見分齊近遠幾許. 故

曰幾何. 三我卽答下那律具答. 吾見釋迦三

千世界如觀掌中菴摩勒果小乘所見. 局在一

界. 故以釋迦標而別之. 如龍樹說. 聲聞人中

有大有小. 小者能見一千國土. 大者能見二

千國土. 緣覺人中有大有小. 小者能見二千

國土. 大者能見三千國土. 今阿那律是大聲

聞. 應見二千. 强修力故能見三千. 又以願智

自在力故能見三千. 所見分明故如觀掌菴摩

勒果. 上來具列被呵由緣. 次出呵辭. 何故須

呵. 爲今諸梵心佛眞眼所以呵之. 文中維摩

來謂總擧. 下別顯之. 唯阿那律天眼作相爲

無作相進退兩定. 下就設難. 假使作相則與

外道等就相彰過. 若無作相卽是無爲不應有

見就無設難. 無相卽是眞諦無爲故應不見.

此第二竟. 我時默然是第三句自申己闕彰

己不及. 第四句中初明諸梵聞其所說嘆未

曾有. 次爲作禮後問孰有眞天眼. 孰謂誰也.

第五句中維摩言有總以答之. 言佛世尊得

眞天眼就人略辨. 常在三昧悉見佛國不以

二相辨相廣答. 寂而常用. 故在三昧悉見佛

國. 聲聞法中眼耳二通定外作用. 大不同小

故在三昧悉見佛國. 用而常寂故見諸國不

中              欄

以二相. 如日照物不生分別. 第六句中初明

諸梵聞說佛眼發心願心. 次禮維摩1後. 去

2不眼下結可知耳. 次告優波令往問疾. 上明

修善. 此對優波明其對治滅惡之法. 優波離

者是天竺語. 此云上首. 持律中上. 本在家時

是諸釋子剃髮之人. 後諸釋子出家之時優

波送去. 諸釋子等欲至佛所脫所著衣冠瓔

珞. 幷所乘像與優波離. 釋3去子後優波思

念. 諸釋子等果報如此尙捨出家. 我住何爲.

若彼有得我亦應然. 以所得物安著樹下像

繫樹下作如是言. 諸有取者吾卽施之. 後往

佛所. 諸釋子見問其來意. 優波具答. 釋子大

喜卽4使請佛. 此人先來爲我驅使. 若後出家

我喜輕慢. 願佛先度我當敬事. 佛先度之. 諸

釋子等同爲設禮. 是時大地爲之振動. 空聲

[&FFFF]#言. 諸釋子等□慢山崩. 出家之後持律第

一. 今命問疾. 先告後辭. 辭中初總次釋後結.

釋中所以徵前起後下正辨釋. 文別有五. 一

擧昔日被呵由緣. 二時維摩下出被呵辭. 三

於是二比丘言上智我下彰二比丘稱[&FFFF]#維

摩. 四我答言下明己述嘆. 五時二比丘疑

悔除下明二比丘聞法獲益. 第一段中初明

比丘犯律爲恥不敢問佛請優波離. 以優波

離持律第一故偏請問. 後優波離爲其解說.

言如法者如戒律法. 明犯不犯輕之與重名

爲說解. 自下第二明呵辭. 何故須然. 爲敎犯

罪二比丘等. 破相滅罪故敎以呵. 文中維

摩來謂總擧. 下別顯之. 有呵有敎. 無重增此

二比丘罪是呵辭也. 云何重增比丘造罪. 原

下              欄

由著有取相故生. 5令復爲其說有罪相增其

情取故曰重增. 當直下敎. 當直除滅勿擾其

心是總敎也. 云何曲滅而復云直. 說有罪相

方敎6纖治名爲曲滅. 說罪體空破離罪相名

直除滅. 義如後辨. 勿擾其心以理遮抑. 擾謂

擾亂. 云何擾心而言勿擾. 說罪怖之增其

怯懼名擾其心. 說罪無罪令心正住除疑歡

喜名爲不擾. 下別敎之. 所以者何. 7何徵前起

後. 所以敎汝直滅者何. 彼罪性學等明罪體

空成應直滅. 初先正敎. 其知此下結嘆令學.

前中有三. 一就罪正破. 二如佛說下約心以

破. 此亦名爲約因以破. 心爲罪因. 三一切法

生滅已下約法以破. 此亦名爲約緣以破. 一

切諸法是罪緣故. 初中罪性不在內外不在中

者明罪體空所以不在. 內謂六根. 外謂六塵.

又內自身. 外謂一切衆生等緣. 罪從因緣假

合而生. 本無自性. 以無性故內外中間一切

不在. 不在內外旣法無罪. 不在中間離法亦

無. 就第二段約心破中文別有四. 一明衆生

垢淨依心. 第二心亦不在內下約心破罪. 三

如優波離以心相下重復約心破遣罪相成向

後段. 四唯優波離妄想垢下重明垢淨皆依

於心成向初段. 初中爲欲約心破罪故引佛

說明垢與淨皆依於心. 良以心是衆生本體.

是故心垢卽衆生垢. 心淨生淨. 第二約破罪

之中先明心空次約明罪後類諸法. 宗爲明

罪擧餘類顯. 心亦不在內外中間明心空也.

內謂六根. 外謂六塵. 內外和合而生心識. 別

心無性. 以無性故不在內外. 中間亦無. 故涅

經數: 一七七六

經名: 維摩義記卷第二末

頁數: 四五七

上              欄

槃云眼色明欲四事和合而生眼識. 是眼識

性決定不在眼中色中明中欲中. 餘亦如是.

不在內外類同前罪. 是故亦言如其心然罪

垢亦然. 將心類罪明罪同心. 如心旣然不在

內外不在中間. 罪垢亦然不在內外及不在

中. 諸法亦然類顯諸法. 法同心罪不在內外

及不在中故曰亦然. 諸法旣然罪是一切諸

法之例何獨不爾. 不出於如顯亦然相. 前說

心性不在內外及不在中. 卽是如義. 諸法同

心不在內外及不在中. 亦卽是如. 如外無法

故云不出. 自下第三重復約心破遣罪相成

前第二. 於中爲明一切衆生心無垢寄優波

離悟解以顯. 如優波離以心相得解脫時寧

有垢不維摩反問. 就人指法是以言如. 彼優

波離具二解脫. 一心解脫. 斷除愛結. 二慧解

脫. 斷絶無明. 今擧心脫故言心相得解脫耳.

又就心中有性有相. 眞諦心性. 世諦假有是

其心相. 心性常寂無脫無縛. 世諦心相有縛

有脫面相異性故說心相. 得解脫時以其心

相觀空離染名得解脫. 此解脫時寧有垢染

可斷除不. 我言不也優波正答. 得解脫時垢

1深不有故曰不也. 是義云何. 若見垢染可除

可斷不得解脫. 不見垢染可除可離達本無

垢. 方得解脫故答不也. 維摩詰言一切衆生

心相無垢亦如是將聖類凡. 凡類未解無垢

理同故曰如是. 自下第四重明垢淨皆依於

心成上初段. 於中三句. 一妄想心垢無妄想

心淨見等三倒之心是其妄想. 若依地持八

種妄想名爲妄想. 有則迷眞所以是垢. 無卽

中              欄

眞顯所以是淨. 二[&FFFF]#倒是垢無倒是淨八倒

名倒. 有則迷於生死涅槃故名爲垢. 無則解

達所以是淨. 三取我是垢不取是淨取我亦

是八倒所收. 以此患本故復別擧. 上來第二

約心以破. 自下第三約法以破. 於中初明一

切諸法生滅無性類罪無性. 諸法皆下明法

心起心外無相類罪無相. 前中初法如幻等

喩. 如幻喩明自性無常. 言如電者喩念無常.

諸法下合. 後中諸法皆妄見者法說明空. 如

夢等喩. 喩別有四. 一以妄想下合. 上來別敎.

其知此下結嘆2合學. 其知此者知前所辨. 是

名奉律行順律法. 其知此者知前所辨. 是名

善解心解律法. 調伏名律觀空破罪. 是眞調

伏故名善解. 此第二竟. 自下第三明二比丘聞

法稱[&FFFF]#. 二比丘言上智哉者嘆勝過劣. 解出

優波故曰上智. 哉是助辭. 是優波離所不及

等明下劣上. 是優波離所不及者明智不及.

持律之上而不能說明說不及. 優波離時持

律最勝故名爲上. 而不能說罪性空寂除滅

我罪名不能說. 我答言下是第四段明己述

嘆. 捨自如來未有聲聞及菩薩能制其樂說

之辨嘆其說勝. 智慧明達爲若此也嘆其智

勝. 時二比丘疑悔除下是第五段彰二比丘

聞說獲益. 益中有三. 一除疑悔. 二發大心. 三

興廣3顯. 顯一切衆生得維摩辨. 前辭次釋.

故我下結

維摩義記卷第二(本)

下              欄

維摩義記卷第二(末)

次告羅[&FFFF]#令往問疾. 對前八人明行修法. 此

對羅[&FFFF]#明其發心出家之法. 羅[&FFFF]#佛子此名

覆障亦云不放. 在母胎中六年不出. 故名覆

障及不放矣. 何故處胎六年不出. 以宿緣故.

緣如經說. 本曾爲王. 沙門心見六日不看. 故

得此報. 又於往昔曾塞鼠穴. 故受此報. 佛將

出家. 父王恐畏國祠斷絶留連不聽. 菩薩于

時手指妃腹而語之言. [&FFFF]#後六年爾當生男.

卽如其言. 佛出家後六年方生. 初生因緣備

如經說. 佛成道已還宮之時羅[&FFFF]#始年五六

歲計. 如來將至變千比丘悉如己形. 羅[&FFFF]#直

爾往至佛所. 佛手摩頂將還精舍. [&FFFF]#舍利弗

目連度之. 出家之後喜多暴口形名他人. 佛

於一時以法誡約. 於斯永斷打罵不瞋. 佛嘆

其人忍辱持戒. 密行第一. 今命問疾. 先告後

辭. 辭中初總次釋後結. 釋中所以徵前起後.

下正辨之. 文別有三. 一擧昔日被呵由緣. 二

時維摩來謂我下明敎呵辭. 三於是維摩語

諸已下明敎呵益. 初中憶昔出被呵時. 毘耶

離等彰被呵事. 先問後答諸長者子何故爲

問. 現[&FFFF]#羅雲所捨至重. 未見所得是以怪問.

言毘耶離諸長者子標擧問人. 來至我等明

請方便. 問我言等彰請問辭. 唯羅[&FFFF]#羅敬告

其人. 汝佛之子所承至高. 捨輪王位所捨極

重. 彼羅[&FFFF]#羅若不出家作鐵輪王王閻色提.

故今擧之出家爲道彰其所作. 俗中安身謂

經數: 一七七六

經名: 維摩義記卷第二末

頁數: 四五八

上              欄

之爲家. 解素從緇名出家爲道. 其出家者有

何等利問其所得. 羅[&FFFF]#下答. 我卽如1諸爲說

出家功德利者謂. 依出家功德經說經言. 有

人殺三千界所有衆生. 或挑三千衆生之目.

其罪無量. 其出家者福多於彼. 羅[&FFFF]#當應爲

說此利. 自下第二明敎呵辭. 何故須然. 爲敎

羅[&FFFF]#及長者子離相正出故須敎呵. 時維摩

詰來謂我言總以標擧下別顯之. 別中先呵.

夫出家下如法正敎. 呵中不應說出家利當

言正呵. 所以下釋. 先徵後解. 無利無德是爲

出家擧是顯非. 有爲法者可說有利有功德

等明非異是. 樂名爲利善稱功德. 羅[&FFFF]#以其

捨俗爲出家故對在俗家業等苦說樂爲利.

對彼俗中邪業之非說善爲德. 維摩以其離

相爲出. 故說無利無功德者是爲出家有利

有德悉名在家. 有爲所攝故言有爲可說有

利有功德耳. 上呵下敎. 敎中先別. 若能以下

總以結嘆. 別中有二. 2則約前所問以敎. 二

出家者無彼此下汎擧一切出家法敎. 前中

初言夫出家者總以標擧. 爲無爲法彰其所

心. 無爲涅槃是所心也. 無爲法中無利無德

明其所出. 下汎敎中言出家者總以標擧下

正敎之. 於中先約自行以敎. 降衆魔下約就

外化利他以敎. 自中初言無彼無此離六十

二見敎其所出. 無彼無此亦無中間敎離相

也. 在俗爲此出家爲彼. 出家方便捨此向彼

說爲中間. 此皆無之. 亦可生死名之爲此. 斷

結涅槃以之爲彼. 聖道爲中. 此皆無之. 離六

十二見敎去情也. 六十二見後當具論. 此敎

中              欄

所出處涅槃等敎其所入. 處於涅槃總明所

入. 謂處法性無爲涅槃. 猶前爲無爲法耳. 智

者所受聖所行處別明所入. 向前涅槃是其

地前. 智者所受復是地上. 聖所行處故應處

之. 地前菩薩依敎生解. 故名智者. 依敎信順

稱之爲受. 地上會正目之爲聖. 聖心遊法說

以爲行. 法性涅槃爲行所依. 故稱行處. 上敎

自行下敎利他. 於中初先敎令降魔. □諸已

下敎伏外道. 前中降魔降魔人也. 度五道等

壞魔法也. 法中有三. 一明所出敎度五道. 地

獄畜生餓鬼人天是其五道除因離果. 稱之

爲度. 二明所修敎淨五眼五力等. 五眼是解

義如別章. 此應具論. 根力是行信進念定智

慧是五. 始修名根終成曰力. 三明所離敎遠

魔業. 不惱於彼不壞他善. 離衆雜惡自不起

過. 伏外道中□諸外道伏邪人也. 超越假等

破邪法也. 於中亦三. 一明所出. 二內壞下還

明所修. 三離衆下還彰所離. 前中明出煩惱

業苦. 超越假名明出苦也. 生死之報虛假名

有稱曰假名. 證實除捨故言超越. 假名之義

廣如別章. 今略辨之. 經說有四. 一生死假名

涅槃非假. 卽如此說. 生死色虛假名而有. 故

曰假名. 涅槃眞實所以非假. 二涅槃假名生

死非假. 如涅槃說. 涅槃無名假爲立名. 故曰

假名. 生死之法實是名有所以非假. 三生死

涅槃二俱假名. 如地持說. 生死涅槃體是因

緣假有之法. 故說爲假. 標假之稱說爲假名

又假名字. 生死涅槃法相建立名曰假名. 四

生死涅槃二俱非假. 廢名心法體法如如理

下              欄

眞實所以非假. 眞法離名故非假名. 以故地

持中說一切法離於言說離假名3名矣. 今就

初門故說生死以爲假名. 得大涅槃心離稱

越. 次出煩惱. 於中四句初出□泥敎斷愛也.

愛能染汚事等如泥. 除斷名出. 二無繫著明

無愛故不著五塵. 三無我所敎除見也. 不著

我人及與我所4若名無我所. 四無所受明無

見故不愛邪法. 下敎出業. 諸外道等邪法敎

人名爲5優亂. 除斷稱無. 一義如是. 復有異

釋. 此所出中分之爲四. 初超假名出生死果.

二出□泥下除煩惱因. 因有見愛. 初出□泥

明除愛也. 無繫著等明斷見也. 言無繫著明

斷我見. 無我所者離我所見. 此前一對. 三無

所受出生死果. 五道悉離故無所受四無*優

亂明斷業因. 此復一對. 前明所出次明所修.

內喜護彼修利他行. 於他所爲心無嫉忌名

內壞喜. 身口將順名護彼意. 隨禪定者修自

利行. 少欲知足守護根等能生禪定. 故說爲

隨. 下明所離. 諸惡悉斷名離衆過. 上來別敎.

若能如是是眞出家結嘆顯勝令人學矣. 上

來第二明敎呵辭. 自下第三明敎利益. 句別

有四. 一維摩詰勸長者6長子宜共出家. 先勸

後釋. 二長者子父母爲辭. 三維摩詰敎令心

出. 發菩提心卽名出家卽名具足息相心實

名爲發心. 以發心故有惡斯捨離沙彌惡名

卽出家. 亦斷一切大比丘過名卽具足. 菩提

心義廣如別章. 此應具論. 四長者子如敎發

心. 前辭次釋. 故我下結. 次告阿難. 令往問

疾. 對前九人明其因行. 下對阿難彰佛果德.

經數: 一七七六

經名: 維摩義記卷第二末

頁數: 四五九

上              欄

阿難陀者是佛堂弟此名歡喜. 喜義有三. 廣

如前釋. 佛弟子中多聞第一. 故今告之. 先告

後辭. 辭中初總所以下釋. 是故下結. 釋中所

以徵前起後下對辨之. 文別有五. 一擧昔日被

呵由緣. 二止止下明敎呵辭. 三時我世尊實

懷□下自彰己闕. 四卽聞下明空發聲諧和

二家. 五世尊維摩智慧辨下結嘆維摩. 明己

不及. 初中憶昔出被呵時. 世尊已下擧被呵

事. 事有三句. 一明佛有疾己爲乞乳. 二維摩

問. 三阿難答. 文皆可知. 自下第二維摩敎呵.

何故須然. 爲使阿難及諸世人知佛常樂無

爲無惱息去邪謗愛樂趣心故須敎呵. 於中

有四. 一呵令止止. 二默往下驅之令去. 三行

矣下1□令速去. 四可密下敎令密去. 就初段

中先呵後敎. 止止阿難[&FFFF]#作是語是呵辭也.

如來下敎. 如來身者金剛之體明佛體堅. 體

堅難壞事同金剛. 諸惡己斷衆善普會彰佛

德備. 諸惡己斷斷德圓也. 衆善普會行德具

也. 此明所有. 當有何疾當有何惱彰其所無.

當有何疾內無疾苦. 當有何惱外無衰損2損.

此初段竟. 自下第二驅之令去. 於中有三. 一

遣默往. 第二呵誡不聽謗佛. 三正敎3亦. 默

往阿難是初遣也. 口止疾言是以須默. 身遠

乞所爲是須往. 勿謗已下第二呵也. 勿謗如

來遮其所言. 佛實無病言疾枉佛. 故名爲謗.

謗佛自損. 爲是須遮. [&FFFF]#使異等止其所傳.  傳

謗損他. 故復須止. 人有邪正邪聞毁謗. 是以

誡之. [&FFFF]#使異人聞此[&FFFF]#言說疾謗故名之爲

[&FFFF]#. 正聞□[&FFFF]#亦須誡約. 故言勿令大威德天

中              欄

他方菩薩得聞斯語. 轉輪聖下是第三段以

理敎示. 轉輪聖王以少福故尙得無疾擧劣

肉勝. 豈肉如來無量福等辨勝過劣. 此第二

竟. 自下第三催令速去. 於中有二. 一催身速

去. 二遮其口言. 行矣阿難是初段也. 速捨此

去名曰行矣. 勿使我下是其後段遮其口言.

勿使我等受斯恥也擧過總遮. 佛爲4也師擧

世共尊. 說病他誡彼此同羞. 故言勿使我等

受恥. 外道梵下辨過別遮. 外道梵志擧誡謗

人. 佛法之外別立道理名爲外道. 結意心淨

說爲梵志. 若聞此語明謗所由. 聞此阿難說

病之語. 當作是念何名爲師明輕謗心. 自疾

不救而能救疾明輕旁言. 此第三竟. 自下第

四[&FFFF]#令密去. 於中有三. 一誡其身可密速去.

不密他見不速他知. 以是義故須速. 二遮其

言勿使人聞. 三曉其心以理正敎. 敎中初先

明其所是. 非思欲下彰其所非. 如此身下結

是異非. 就所是中諸如來身卽法身者汎擧

類顯. 明佛應身卽是眞實功德法身又是眞

實法性之身. 如涅槃經金剛身品及此下文見

阿褒品具廣宣說. 就所非中非思欲身離分

段因. 佛爲世尊過於三界離分段果. 佛身無

漏諸漏已盡離變易因無漏不盡. 謂無明地

佛悉盡之. 佛身無爲不隨諸數離變易果. 不

墮有爲生滅之數. 又5二不墮衆生之數. 所非

如是. 如此身者當有何疾結是異非. 如此法

身乃至無爲不墮數身. 諸患永無當有何疾. 上

來第二明6敎辭. 自下第三阿難對佛自申己

闕. 時我世尊實懷□等文之[&FFFF]#倒. 若正應言

下              欄

世尊我時實懷□恥得無謬聽時者道本被呵

之時. 我者阿難自彰己也. 言世尊者以實告

佛. 實懷□等自宣己心實懷□恥. 愧己所言

愧前說病. 須亂言也. 得無近等疑己所聞. 如

維摩語佛實無病有病須乳得非自我近佛

謬聽. 自下第四空中發聲諧和二家. 卽聞空

聲總以標擧. 時誰所出. 或可是佛或是維摩

或餘大力神天所發. 下別顯之. 如居士言印

維摩語. 明佛眞身無病是實. 但爲佛下述阿

難言. 明佛應病須乳不虛. 但爲佛出五濁惡

現行斯法度脫衆生對前阿難謬聽之言明聞

非謬. 此語[&FFFF]#倒. 若正應言但佛出於五濁惡

世現行斯法爲度衆生. 言五濁者如經中說. 一

曰命濁. 命報短促. 謂今世人極壽百歲如是

等也. 二衆生濁無其人行. 三煩惱濁貪瞋癡

等諸結增上. 四者見濁邪見熾盛. 五曰劫濁.

所謂飢饉疫病刀兵. 此五盛時名爲惡世. 佛

於是時出現於世. 現行斯法度衆生者現行有

病乞心之法度衆生也. 事如經說. 當佛在時

毘耶離城有婆羅門. 邪見不信. 家有乳牛. 惡

7Ｃ踰人無敢近者. 佛爲度此婆羅門故示言

有病須乳爲治. 阿難爲佛持[&FFFF]#往乞造其門

下. 婆羅門見怒而問曰. 汝何所須. 阿難對曰.

佛病須乳故故來乞心. 彼聞作念. 可令自取

使牛踰殺. 卽語阿難. 若須□取. 阿難言善. 卽

往牛所. 牛自開脚任其□□. 牛語阿難願留

一乳以乞我兒餘悉奉佛. 犢子卽言. 盡奉如

來我食水草. 彼婆羅門在傍具見卽自悔責.

我不及牛不識福田生此惡心. 遂於佛所深

經數: 一七七六

經名: 維摩義記卷第二末

頁數: 四六○

上              欄

敬歸信. 故言現行度脫衆生行矣. 阿難取乳

勿□對前阿難實懷□恥勸其[&FFFF]#□. 勸其行

乞故言行矣. 勸其受乳故曰取乳. 爲化行乞.

是聖所宜故勸勿□. 此第四竟. 世尊維摩智

慧辨才爲若此也是第五段結嘆維摩. 前辭

次釋是故下結. 上來別告十人問疾. 如是五

百大弟子下總擧餘人. 當時如來一一別告.

備列難盡. 故結集家總以通擧

菩薩品者前品告命聲聞問疾. 彼辭不堪. 今

告菩薩卽就所告以題章目名菩薩品. 來意

略有三義. 一前品告命聲聞問疾. 彼辭不堪.

須告菩薩故此品來. 第二爲顯維摩德高故

此品來. 是義云何. 前品告命聲聞問疾彰彼

維摩德過二乘. 此品告命菩薩問疾顯彼維

摩勝諸菩薩. 第三爲彰維摩所說故此品來.

是義云何. 前方便品因凡問疾1明廣維摩敎

凡夫法. 上弟子品因告聲聞廣明維摩敎聲

聞法. 今此品中因告菩薩復明維摩敎菩薩

法. 名顯所說. 就下明敎菩薩法中義有通局.

局則此品明敎菩薩. 通則盡後香積佛品悉

是此會敎菩薩法. 就其通中先將此品約對

後文辨其同異. 次通科分後別解釋. 同異如

何. 異有五種. 其一義者今此品中約對不堪.

彰彼維摩人德尊高. 問疾品下約對所堪顯

其德妙. 第二義者今此品中廣明維摩辨才

難敵彰其智勝. 問疾品下廣明維摩神變自

在顯其通勝. 第三義者今此品中廣寄他言

以顯維摩解脫之德. 問疾品下維摩自顯解

脫之德. 第四義者於此品中因告不堪廣顯

中              欄

維摩昔所說法. 問疾品下因告所堪往彼問

疾明今所說. 第五義者於此品下明敎菩薩

所行法體. 問疾品下明敎菩薩修成之相. 異

相如是所言同者有其三種. 一敎人同. 此品

與下2敎同菩薩. 二明法同. 同以菩薩所行之

法而爲敎示. 三辨行同. 於此品中辨行有二.

謂證與敎. 初對彌勒明其證行. 謂敎天子捨

相證實. 後對餘人明其敎行. 問疾品下亦辨

此二. 入不二門明其證行. 餘明敎行. 同異如

是. 次通科分. 就下明敎菩薩法中[&FFFF]#分爲二.

細分有四. [&FFFF]#分二者從此訖盡入不二門. 明敎

菩薩法身因果. 香積品下明敎菩薩淨土因

果. 細分四者初對彌勒明法身果. 菩提眞性

是其果也. 先嚴已下盡不二門明法身因. 香

積品初明淨土果. 香積品末明淨士因. 修十

修八. 是3其也. 通科如是. 次別解釋. 於此品

中所告衆多. 告前四人隨別具列. 如是諸菩

薩各各向下總擧餘者. 就前別中先告彌勒

明法身果. 彌勒是姓此□名慈. 字阿逸多此

云無勝. 是彼波羅捺輔相之子. 彌勒初生具

諸相好. 波羅捺王名梵摩達. 聞其生已福相

過人. 恐爲國患規欲危害. 遂從其父索以瞻

之. 父知王心卽答王言. 外家將去. □至家中.

尋卽遣人送南天竺波婆離國. 外家養之. 彌

勒外舅姓波婆離有髮紺色手摩膝相. 聰慧

博達爲世師首. 以己所知用敎. 彌勒七歲從

之受學. 一日所習多餘. 歷年未久知盡. 其舅

爲顯彌勒之德自家欲設無遮大會寄以顯之

己家物少. 遣二弟子往彌勒家取索財物. 其二

下              欄

弟子中路聞佛始出於世. □道觀之. 二人是時

爲虎所食. 乘向佛善同生天上. 使遂不達. 彼

波婆離久待不得率家所有施設其會. 會滿七

日. 最後有一婆羅門來. 財食俱盡竟無所得.

便大瞋忿語波婆離. 要以神[&FFFF]#破碎汝頭令

爲七分. 波婆離聞極愁惱. 前二弟子往生天

者遙見師愁空中問之. 師何故然. 時波婆離

具說所爲以答二天. 卽問之言. 天爲是誰. 而

來見問. 天具答之而告之曰. 佛已出世何不

往見. 徒憂何益. 彼波婆離先讀讖書知佛出.

聞其所告卽遣彌勒將十六人往驗是非敎其

觀佛. 三十二相八十種好具足以不幷敎屛

處. 心念爲問. 我師是誰年今幾許身有幾相.

彌勒受敎往彼驗之. 見佛相好明了具足. 心

念爲問如問具答. 彌勒于時與十六人從佛

出家. 彼十六人卽成羅漢. 彌勒一人不取漏

盡願心佛道. 如來爾時卽爲授記. 說其次身

上生4率. 畢天壽已下生閻色成得佛道. 成道

之相如經具說. 佛今告之. 先告後辭. 辭中初

先明己不堪. 所以下釋. 故我下結. 釋中所以

徵前起後. 下正辨之. 辨中有三. 一擧昔被呵

由緣. 二時維摩下彰彼維摩敎呵之辭. 三世

尊維摩說是法下明敎呵益. 初中憶昔擧被

呵時. 爲兜率王及其眷屬說不退地彰被呵

事. 由佛記說彌勒捨身當生兜率. 故兜率天

王與諸眷屬數來請法. 彼於一時來問地行.

彌勒爲說. 淨心已上名不退地. 亦可名彼種

姓已上爲不退地. 是位趣地之行名爲地行.

亦可問其成地之行名爲地行. 彼天隨相問